MAMMALIA. 
73 
Adeo vorax , ut aliquando tres placentulas ex ptisana (tritici corculo , 
gruau ) et lacte paratas voraret ; quas eum vidi et manibus tenere et magna 
cum voluptate de orbe lingere. 
Rubi idaei fructus demum vorare , etiam cerasa et panem impense amare 
didicit. In prandio saepe librae pondere abstulit , aut magno pani adsidens 
excavavit , plurimum corticem rodens negligensque. 
Voracitatis etiam illud exemplum fuerit. Solebat in magna cavea inclusus 
de prandio nostro olera accipere , quae solidiuscula valde amabat et affatim 
vorabat , solani esculenti ut et dauci , pastinacae radices , brassicam , cau- 
lorapam , brassicam caulifloram , phaseolorum legumina , sed non inclusa 
semina , quae nunquam ne tentavit quidem ; imo et olera molliora , uti spi- 
nachiam. Ita pastus secundam ad mensam nostram inferebatur. Atque tum 
septem pruna mirabella , quae semper tota decorticavit , antequam gustaret, 
nucem juglandem , butyri portionem gustavit , denique dimidium parvum 
lacteatum panem abstulit et cupide intus, rodendo excavavit. 
Vidi eum tantum phaseolorum vorasse , ut mensae secundae adhibitus 
nucem oblatam non voraret, sed absconderet. Prunum tamen mirabellum 
adhuc voravit, plura voraturus forte si data fuissent. 
Edit quoque brassicam conditam et lingit alicam in pulmentum redactam. 
Pyra primo ne tentasse quidem illum visa sunt. Postea tamen pyra Colma- 
riensia utique abstulit et decorticata voravit. Priora quae non tetigerat im- 
matura erant. 
Avellanarum recentium etiam cuticulam aufert. 
Quum tria pruna mirabella vorasset , duas nuces oblatas abscondidit , et 
pruna rursus sed palato serviens fructus hos horaeos voravit. Pruna damas- 
cena non plura quam duo vorasse vidi , ut etiam portionem secundi relin- 
queret. Postero die quum bene pransus admitteretur ad mensam meam, plures 
voravit nuces avellanas , et prunum damascenum in medio positum reliquit : 
postea prunum illud cum mirabello propositum reliquit, hoc autem voravit. 
Damascenum rursus inter avellanas positum adeo sprevit , ut etiam de orbe 
dejiceret, et avellanam auferret. Duabus avellanis propositis alterum rodere 
adgreditur, mox relinquit et alteram praefert. Dum istam prius spretam 
auferre me velle simulo, in illam cum grunnitu levi invehitur, et utramque 
manibus prehendens primam praelatam rodere continuat. Incidens tum in 
acervulum nucleorum pruni reginae Claudiae unum morsu tentat , sed quasi 
odorans amaram amygdalam subtus latere, statim rejicit. 
K 
